Συστηματική ανασκόπηση της σημασίας χρήσης των ερωτηματολογίων αξιολόγησης της φώνησης μετά από θυρεοειδεκτομή
Creators: name: Μπάκαβος, Απόστολος Ευαγγέλου
Publisher: name: Aristotle University of Thessaloniki
Year: 2023
Subjects: Ερωτηματολόγια Φώνησης
Θυρεοειδεκτομή
Συστηματική ανασκόπηση
Voice questionnaires
Thyroidectomy
Systematic Review

description: Σκοπός της μελέτης είναι η συστηματική ανασκόπηση της υπάρχουσας βιβλιογραφίας σχετικά με τη χρήση και τη σημασία των ερωτηματολογίων αξιολόγησης φωνής στη μετεγχειρητική παρακολούθηση των ασθενών μετά από θυρεοειδεκτομή. Έγινε συστηματική ανάλυση της υπάρχουσας βιβλιογραφίας των τελευταίων 25 ετών στην αγγλική γλώσσα χρησιμοποιώντας ως βάσεις δεδομένων το PubMed, Google Scholar και Cochrane library σύμφωνα με τις κατευθυντήριες οδηγίες PRISMA. Η διαλογή των εργασιών έγινε με σαφή κριτήρια αποκλεισμού και συμπερίληψης, ενώ η ποιοτική αξιολόγηση των εργασιών έγινε σύμφωνα με τα κριτήρια MINORS. Συνολικά συμπεριλήφθηκαν 24 μελέτες, 7 για το Thyroidectomy Related Voice and Symptoms Questionnaire (TVSQ), 2 για το Voice Symptoms Scale(VOISS) και 15 για το Voice Handicap Index (VHI). Στην πλειοψηφία των μελετών αναγνωρίζεται η παρουσία σε ποσοστό έως 30% μετεγχειρητικής δυσφωνίας, που δεν οφείλεται πάντα σε βλάβη του παλίνδρομου νεύρου, και για την οποία η χρήση των ερωτηματολογίων αξιολόγησης της φώνησης μπορεί να βοηθήσει τόσο στην εκτίμηση της σοβαρότητάς της, όσο και στην εκτίμηση της πιθανής διάρκειάς της. Επίσης, γίνεται μελέτη τόσο για τους προδιαθεσικούς παράγοντες εμφάνισης δυσφωνίας όσο και για τη χρήση των ερωτηματολογίων ως προγνωστικό εργαλείο για τη διάγνωση βλάβης του κάτω και άνω λαρυγγικού νεύρου. Συμπερασματικά η χρήση των ερωτηματολογίων αξιολόγησης φώνησης στους ασθενείς μετά από επεμβάσεις θυρεοειδεκτομής είναι ένα ανεξάρτητο και αξιόπιστο εργαλείο εκτίμησης των φωνητικών δυσχερειών ιδιαιτέρως από τη σκοπιά του ασθενούς που συμπληρωματικά συμμετέχει στην πληρέστερη μετεγχειρητική παρακολούθηση.
description: The aim of this study is the systematic review of current literature concerning the use and importance of the voice questionnaires in the postoperative care of patients undergoing thyroidectomy. A systematic review of the current literature was conducted using as databases PubMed, Google Scholar and Cochrane library in accordance with the PRISMA guidelines. The screening of the studies was made under clear criteria of inclusion and exclusion. The studies included were evaluated for their quality using the MINORS criteria.24 studies were included in total, 7 for the Thyroidectomy Related Voice and Symptoms Questionnaire (TVSQ), 2 for the Voice Symptoms Scale(VOISS) and 15 for the Voice Handicap Index (VHI). In the majority of the studies, it is recognized that post operative dysphonia can rise up to 30% even in the absence of injury of the inferior laryngeal nerve. The use of the questionnaires can assist in the evaluation of the postoperative dysphonia, its severity and its duration. Furthermore, the predisposing factors for postoperative dysphonia are examined as well as the potential use of the questionnaires as a prognostic tool for the diagnosis of an injury of the inferior or superior laryngeal nerve. In conclusion the use of the voice questionnaires for the evaluation of the patient’s voice after thyroidectomy is an independent and reliable tool for the detection of postoperative dysphonia, especially from the patient’s point of view and it can contribute towards a more comprehensive postoperative care.